als_Latn dik_Latn sag_Latn
Në ditën kur Kuvendi i Kosovës po diskuton për migrimin ilegal, Telegrafi, ka siguruar disa fotografi nga jeta që bëjnë ata që kanë emigruar në kampet e Gjermanisë.
Një i ri nga Kosova ka treguar për Telegrafin se pas janë lajmërimit në azil, ata janë vendosur në një ndërtesë në Chemnitz në Berlin, ku numri i kosovarëve nuk është i madh.
Ai tregon se kushtet nuk janë të këqija – kanë ushqim tri herë në ditë e po ashtu edhe kushtet higjienike janë në nivel.
Ky i ri thotë se në një dhomë janë të vendosur nga pesë persona. Ndërsa dhomat e çifteve nuk janë aq në nivel.
Përveç kosovarëve nga Prishtina, Gjilani, Ferizaj, Vushtrria, Obiliqi dhe Podujeva, në ketë kamp janë edhe katër persona nga Shqipëria, por ka edhe nga Siria, Somalia dhe nga Çeçenia.
Ky i ri ka thënë se përveç ushqimit, ata gjatë javës marrin dhe nga 33 euro për person. /Telegrafi/
als_Latn als_Latn als_Latn als_Latn als_Latn als_Latn